聖類斯中學

聖類斯中學係聖類斯學校嘅中學部，係香港西營盤第三街嘅一間男校，係香港114間英中之一。

聖記回憶 
聖類斯中學前身係間起喺1864年叫做「養正院」嘅男童教導所，係天主教喺香港島西區建立嘅第一個傳教點，養正院由一位華籍司梁神父主管，請咗兩個先生同兩個打雜，收咗60幾個要學手藝嘅男仔，後嚟改名做「西環教導所」。教導所喺1927年俾天主教慈幼會要咗，並改咗個名做「聖類斯工藝學院」，喺1935年，除咗印嘢外的工科調去香港仔工業學校嘅前身香港仔兒童工藝院。1936年開咗中文中學部，由工藝學校轉做文法學校，1950年開始搞英文部，1962年搞埋預科班。

校徽同校訓 
聖類斯中學校徽底色純白象徵要身心純結，中間紅色十字架代表耶穌基督嘅犧牲同埋服務精神。而「S」同埋「L」係SAINT LOUIS嘅簡寫。

十字架底嘅一本書上寫有希臘字母頭尾兩個字A同埋Ω，教導學生追求真理要矢志不移。校徽底嘅拉丁文SCIENTIA ET PIETAS，亦係聖類斯中學嘅校訓，要學問與虔誠並重。

校舍 

聖類斯校舍由四部分組成：東、中、西及北翼，其中以東翼歷史最悠久，1927年左右起，採用裝飾派建築風格。1936年，北翼受颱風吹襲，損毀嚴重，喺同年重建。校舍中翼同埋西翼先後喺1951年同埋1969年落成啟用。

東翼：三層校舍，有地牢
中翼：分前後兩座，各四層
西翼：八層，包含聖類斯小學校舍
北翼：三部分，第一部分，足球場加室內活動中心，第二部分，聖安多尼小學嘅地下部分，第三部分，看台加禮堂

1999年7月東翼大樓被香港古物古蹟辦事處評定為香港三級歷史建築。

課堂編排 
2018-2019學年有8個循環日，每日六堂，每堂55分鐘。

學生每日要喺8:00前返到學校，3:30後放學。

科目

語文 
英國語文
中國語文
普通話

理科 
數學
數學延伸單元
物理
化學
生物
普通電腦/資訊及通訊科技

商業 
經濟
企業會計與財務概論

社會學 
地理
歷史
中國歷史
宗教教育
倫理與宗教
博雅教育

其他 
音樂
視覺藝術
體育
性教育

刊物 
博藝：半年出版一次
學校校刊：每年五月中出版

學校組織

舍制 
由1973年開始，聖類斯中學設立舍制將中學部學生分為五舍。舍名係根據當年在校神父國籍嘅國花而定：
白舍為法國國花；
紅舍為英國國花；
橙舍為荷蘭國花；
藍舍為蘇格蘭國花；
綠舍為愛爾蘭國花。

學長聯會 
學長聯會喺1966年成立，以學生代表為主席，係管理學校紀律、學長以及舉辦學校大型活動好似感恩節綜合匯演嘅領袖生組織。會員包括學校所有學長及班長，共約100人。

學生代表即係其他學校所指嘅總領袖生。每年6月至7月喺學長聯會搞嘅學生代表選舉中產生。

SAA 
全名，喺2006年成立，前身係1973年成立嘅，係統籌及協助校內學會活動及五舍嘅學生組織。

港島16旅童軍 

港島第16旅童軍全名，喺二次世界大戰前成立，嗰時叫做第16童軍團。16旅嘅創辦人係。16旅童軍係聖類斯中學唯一嘅制服青少年團體，目前有一個小童軍團，幼童軍團，一個童軍團同埋一個深資童軍團。

家長教師會

善會 
聖體善會
聖鮑思高善會
聖類斯善會
聖母無原罪善會
聖母進教之佑善會
聖多明我善會

八十周年 

「奪魁」係屹立喺聖類斯中學門口一座九呎高、重四千磅嘅雕塑。由聖類斯中學1972年會考畢業生、美國馬利蘭大學藝術系雕塑家沈寬教授整，由好多同屆同學出錢出力搞，作為慶祝天主教慈幼會接辦聖類斯八十周年嘅賀禮。雕塑品背襯一幅幕牆，上面刻有「學繼往聖，有教無類，不捨如斯。」三句，巧妙噉嵌入「聖類斯」三字，據講係出自沈教授嘅同學、本港著名骨科醫生林光前校友嘅構想。 

沈教授乃國際知名雕塑藝術家，曾在美國、加拿大、挪威、澳洲及香港等地舉行過二十多次個人作品展，是次以雕塑「奪魁」贈送母校，除了作為慶祝母校八十周年校慶的禮物，亦為了回饋他學生時期成長的社區，特意選定把這件雕塑品放置在聖類斯校門向街的位置，讓區內坊眾都可以分享藝術欣賞的樂趣。

神長老師 
曾希穎 老師
田惠民 神父
伊思高 神父
曹文植 神父
家思齊 神父
黃光照 神父 
吳多祿 神父
蔡炳佳 老師 
羅延信 老師
湯應祥 老師
林仲偉 神父
白耀燦 老師 
鮑嘉天 神父
陸乃強 老師 
陳其隆 老師
洪炳耀 老師
陳天富 老師
吳國翰 老師
譚敬齡 老師
何學敏 老師
鄭鴻坤 老師

舊生 
黃宏發
任志剛
白耀燦
鄭東漢
徐嘉慎
何輝
蘇守忠
盧永仁
黎耀祥
沈寬
伍步高
鄭中基

李誠
林光前
韋霖
鄧舜祥
彭繼茂
列就雄
龍輝
黎錦泉
陳文鴻
黃子惠
 雷柏熹：音樂監製、作曲人、編曲人

其他 
劉紹銘教授喺《吃馬鈴薯的日子》一書中，記載佢同胡菊人喺印刷部做嘢嘅日子。
香港最早嘅大型補習社喺1972年出現，係喺西營盤第3街借用聖類斯中學校舍上堂嘅「聖類斯預科夜校」，被譽為現代補習社前身，多位名師，包括Dr. Simon Chiang, C. C. Lee, Dr. K Kwong, Dr. Paul Hill , Y K Tao 曾經喺道任教。

聖類斯中學
聖類斯舊生會
聖類斯之友
聖類斯中學1976年中五畢業班

香港中學
香港慈幼會學校
西營盤
香港三級歷史建築